Հավելված 2

Հայաստանի Հանրապետության Շիրակի մարզի

Արթիկ համայնքի ավագանու

2022 թվականի փետրվարի 8--ի թիվ 20-Ն որոշման

**Հայաստանի Հանրապետության Շիրակի մարզի Արթիկ համայնքի վարչական տարածքում սանիտարական մաքրման սխեման**

1. ***Սանիտարական մաքրման աշխատանքներ***

Արթիկ քաղաքի սանիտարական մաքրումը ներառում է` քաղաքի ընդհանուր օգտագործման տարածքների (փողոցների, այգիների, պուրակների, հրապարակների, բակերի, մայթերի, անցումների, սիզամարգերի, կամուրջների և ընդհանուր օգտագործման այլ տարածքների) մաքրումը աղբից, տերևակույտերից, փոշուց, կենդանիների դիակներից, անցումների և մայթերի մաքրումը ձյունից և սառույցից, համայնքի ընդհանուր օգտագործման համար տեղադրված աղբամանների սպասարկումը:

Այն իր մեջ ընդգրկում է ձեռքի և մեքենայացված տեխնելոգիաների կիրառմամբ, համապատասխան սանիտարական նորմերի պահպանմամբ ընդհանուր օգտագործման տարածքների մաքրումը աղբից, փոշուց, տերևակույտերից, կենդանիների դիակներից՝ նպատակ ունենալով բարելավել միկրոկլիման և նվազեցնել օդի փոշոտվածության աստիճանը:Ամառային մաքրման աշխատանքները պետք է ավարտվեն առավոտյան 8:30-ին:

Հավաքարարները պետք է՝   
  **.** մաքրեն ասֆալտապատ ճանապարհների երթևեկելի մասի 0,75 մ լայնությամբ գոտին (հաշված եզրաքարերից),  
  **.** մաքրվող տարածքներից աղբը հավաքեն այդ նպատակի համար հատկացված տեղերում՝ կույտերով,  
 **.**կանաչ տարածքները (սիզամարգերը) մաքրեն ձեռքի մաքրման միջոցով՝ բացառելով բույսերի վնասումը,  
 **.**մաքրեն ջրատար ցանցերի կափարիչները,հատուկ ուշադրություն պետք է դարձնեն սպասարկվող տարածքում տեղադրված աղբարկղերին  
Մեքենայացված մաքրման խնդիրն է ապահովել փողոցներից աղբի հեռացումը:

Աշխատանքները կատարվում են ամենօրյա ձեռքի և մեքենայացված եղանակներով:

**ՀԱՇՎԱՐԿ**

**Սանիտարական մշտական մաքրման ենթակա ընդհանուր օգտագործման տարածքներ**

Կատարվել է Արթիկ քաղաքի սանիտարական մշտական մաքրման ենթակա ընդհանուր օգտագործման տարածքների փաստացի չափագրում, սանիտարական մաքրման աշխատանքների ծավալների և առաջացող աղբի մոտավոր հաշվարկ:

|  |  |  |
| --- | --- | --- |
| ***Փողոցների,մայթերի և սիզամարգերի սանիտարական մաքրման ցանկ*** | | |
| ***ՀՀ*** | **Սանիտարական մշտական մաքրման ենթակա տարածքների անվանումը** | **Սպասարկվող տարածքի մակերեսը /քառ.մ/** |
|  | Անկախություն | 4490 |
|  | Բաղրամյան | 5800 |
|  | Ազատության հրապարակ/ներառյալ Հայրենական Մեծ Պատերազմի զոհերի հիշատակը հավերժացնող հուշարձանը և հարակից տարածքը/ | 4960 |
|  | Չարենց /Անկախությունից Բաղրամյան ընկած հատված | 430 |
|  | Սվերդլով | 750 |
|  | Գարեգին Նժդեհ | 1800 |
|  | Տոնականյան /մինչև եկեղեցի/ | 1350 |
|  | Աբովյան էստակադա, մինչև Ղարիբջանյան էստակադա | 3150 |
|  | Ղարիբջանյան | 3150 |
|  | Սասունցի Դավիթ /մինչև Գորկի փողոց/ | 5535 |
|  | Շահումյան | 6070 |
|  | Գորկի | 2150 |
|  | Սաակաձե | 1980 |
|  | Կոմիտաս | 2565 |
|  | Գր.Նարեկացի/սկզբնամասը մինչև Կոմիտասի հետ հատվելը | 2100 |
|  | Երկաթուղայիններ/Անկախությունից մինչև Բաղրամյան/ | 450 |
|  | **Ընդամենը** | **46730** |

Արթիկ քաղաքի ընդհանուր օգտագործման տարածքներից մաքրման տակ ներառված են 128102 քառ. մ.,որից **46730** քառ.մ. ձեռքով և մշտական մաքրման, իսկ մյուս փողոցները և հատվածները ըստ անհրաժեշտության կամ համապատասխան ստորաբաժանման պահանջով:

Արթիկ համայնքի թվով 23 գյուղական բնակավայրերի սանմաքրումը իրականացվում է պարտադիր` գլխավոր և հիմնական փողոցներում ամսեկան առնվազն երեք անգամ հաճախականությամբ, իսկ երկրորդական փողոցներում և մյուս տարածքներում` ըստ անհրաժեշտության կամ համապատասխան ստորաբաժանման պահանջով:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ

ԱՐԹԻԿ ՀԱՄԱՅՆՔԻ ՂԵԿԱՎԱՐ՝ Ա.ՈՍԿԱՆՅԱՆ

Արթիկ համայնք,

2022 թվական 08 փետրվարի